CELEX: 32006R0250
Language: sk
Date: 2006-02-13 00:00:00
Title: Nariadenie Komisie (ES) č. 250/2006 z  13. februára 2006 , ktorým sa mení a dopĺňa nariadenie Rady (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny

14.2.2006   
            
            
               SK
            
            
               Úradný vestník Európskej únie
            
            
               L 42/24
            
         
      NARIADENIE KOMISIE (ES) č. 250/2006
   z 13. februára 2006,
   ktorým sa mení a dopĺňa nariadenie Rady (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (1), a najmä na jeho článok 11 písm. a),
   keďže:
   
               (1)
            
            
               Príloha I k nariadeniu (ES) č. 560/2005 uvádza fyzické a právnické osoby a subjekty, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Výbor Bezpečnostnej rady OSN pre sankcie 7. februára 2006 rozhodol o prvom zozname troch fyzických osôb, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť.
            
         
               (3)
            
            
               S cieľom zabezpečiť, aby opatrenia stanovené v tomto nariadení boli účinné, musí toto nariadenie nadobudnúť účinnosť bezodkladne,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 560/2005 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. februára 2006
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 95, 14.4.2005, s. 1.
   
      PRÍLOHA
      Príloha I k nariadeniu Rady (ES) č. 560/2005 sa mení a dopĺňa takto:
      Dopĺňajú sa tieto fyzické osoby:
      
                  a)
               
               
                  Charles Blé Goudé. Dátum narodenia: 1.1.1972. Štátna príslušnosť: Pobrežie Slonoviny. Číslo pasu: PD. AE/088 DH 12.
               
            
                  b)
               
               
                  Eugène Ngoran Kouadio Djué. Dátum narodenia: 20.12.1969 alebo 1.1.1966. Štátna príslušnosť: Pobrežie Slonoviny.
               
            
                  c)
               
               
                  Martin Kouakou Fofie. Dátum narodenia: 1.1.1968. Štátna príslušnosť: Pobrežie Slonoviny.